Prokureur sit lank ná hy R30 miljoen by sentrum steel | Maroela Media
'n Prokureur van Brits is vandeesweek in die handelshof in Pretoria tot 15 jaar tronkstraf gevonnis, ná diefstal van R30 miljoen.
Die Brits Mall het Gerard Jacques du Plessis (52) aangestel om vanaf Februarie 2017 munisipale betalings namens die winkelsentrum te doen.
Du Plessis het die betalings in sy sak gesteek en fiktiewe kwitansies aan die sentrumbestuurder verskaf, het kapt. Tlangelani Rikhotso, woordvoerder van die Valke, gesê.
"Die bedrog het aan die lig gekom toe die munisipaliteit die winkelsentrum se water en ligte [weens wanbetaling] afgesny het. Die saak is by die Valke se ernstige handelsmisdaadeenheid aangemeld en 'n deeglike ondersoek het gevolg.
"Die beskuldigde is in Februarie verlede jaar op Brits in hegtenis geneem en op borgtog van R50 000 vrygelaat.
"Hy het verskeie kere in die hof verskyn, voordat hy uiteindelik aan 22 aanklagte van diefstal skuldig bevind en gevonnis is," het Rikhotso gesê.
Brits diefstal hof prokureur
Nice, so as hy slim genoeg is wat ek nie dink hy is nie kon hy namens iemand daai geld belê het in n belegging vir 15 jaar (trok straf) hy sal 67 wees as hy uit kom. As hy 30,000,000 belê teen n min 8% rente oor sy tronk straf periode sal hy byna 100,000,000 hê. Goeie bedrag om af te tree. ????
As hy dit mooi bele het gaan hy 'n lekker aftree neseier he oor 10j, wanneer hy moontlik al kan kwaliiseer vir parool?
Die prokurower verdien dus R166666.66 per maand om in die tronk te sit, rente uitgesluit, jy kan maar bedrog pleeg, moet net nie op straat rook nie.
Dom diefstal. Daar's nie 'n manier waarop hy daarmee kon wegkom nie, tensy hy R5M gelede met R25m geëmigreer het na 'n land sonder uitlewerings ooreenkoms. Selfs dan sou hy steeds met worries aan die slaap geraak het. Du Plessis's is gewoonlik nie so dom nie.